
mperscrulabilis Dei Providentia r quae a fine usque ad fincm 
allingit fortiter , suavilerque disponit omnia; quaeque Christi 
Ecciesiam ita constituil, ut in ea essent alii quidem Aposto- 
li, alii autem Pastores in opus ministerii, in aedificatioucm Cor- 
poris Christi, in consumationem sanctorum, effecit ut Nos , qui 
minimi eramns in domo Israel , in Ordine scilicet Minorom Slrictioris Ob- 
servantiae S. P. Francisci, ad insignem et nobilissimam Ecciesiam Aquila- 
nam regendam ex nominalione piissimi Regis nostri Ferdinandi II, et ap- 
probatione ac inslitulione SS. Domini Nostri PII PAPAE IX eligeremur. 
Quacnam fuerinl anirni Nostri nil tale suspicantis , nil tale mcrentis disposi- 
liones quum primum hujus oneris ipsis humeris Angelicis fonnidandi nun- 
cium advenit , compertum est its omnibus , inter quos sedebamus in pul- 
chritudinc pads educalioni et institulioni Juventutis Nostrae Lucanae Refor- 
matorum Provinciae in patrio Coenobio collectae unice intenti ; notum est 
Nostri Ordinis vigilantissimo Ministro Generali, qui sub S. Obedienliae prae- 
ceplo Nos adegil, ut magno huic oneri cervicem flecteremus; notum est 

denique compluribus sanctis, ct doctissimis Ecclesiae Pastoribus, qui in hoc 
Nostra electione digilum Dei perspicientes , quasi ex compacto, unanimes, 
uno ore edixerunt , Nos quavis animi trepidatione excussa , alaeriter divi- 
nae voluntali obsequi debere ; plurima namque indicia evidenler demon- 
strare Nos in Pastoreni , et Episeopum praeclarissimae Aquilanae Ecclesiae 
deslinari non ex sanguinibus , neque ex volunlate carnis , neque ex volun- 
late viri , sed prorsus ex dispensatione Dei Optimi Maximi, cujus cst ope- 
rarios mitlere in messem suam ; quiquc ul polcntiam , et gloriarn suam ma- 
gnifice ostendat in Ecclesia rcgenda, non secus ac in ipsius fundalione, poslha- 
bitis sapientibus , potenlibus , nobilibus hujus saeculi , inOrma mundi eligit, 
ut fortia quaeque confundat , cl ea quae non sunt, tanquam ea quae sunt, 
solet vocarc. His , aliisque divinae vocationis indiciis confortati , ac sancta 
obedientia insuper adaucli, oroncm abstulimus moram , et grave ac pe- 
riculosae plenum alcae onus incunctanter suscepimus , rati fore , ul Ipse 
del virtutem Qui contulit dignitatem, ne sub magnitudine graliae suae 
succumbat mfinnus , quemadmodum S. Leo Magnus ajebat. Fiduciam igi- 
tur habentes in Eo, qui Nos exaltavit ut annuntiemus omnes laudationes ejus 
in portis liliac Sion , quam citius , ipso favenlc , venieraus ad islam C ivi- 
tatem in Apruliis principem ; ad Civitalem situ , aedificiis , plateis , Eccle- 
siis , Coenobiis , Civium opulentia , ac nominis celebritate in Parthenopaci 
Hegni finibus nulli sccundam ; ad Civitalem , quae inter maxima suae 
gloriae monumenla id babel pcculiarc , quod Ilaliae Apostolus, SS. Nominis 
JESU Glorificalor invictus, et Franciscani Ordinis decus S. Bernardinus Se- 
nensis in suae specialis protcctionis signum suas mortales exuvias ei rcliqueril; 
veniemus ad Vos, charissimos filios nostros, quos vere appellare possumus ge- 
nus electuni, gentem sanctam, incolas Civitatis Sacerdolalis, et Regiae; et ve- 
niemus ul consolari possimus atque excolcre , magis quam annuntiarc virtutes 
ejus in Vobis, quos vocavit in admirabile lumen suum, quique abundantes di- 
vitiis graliae Dei , praeclara ( sicut maxima cum lactitia Nobis nuncialum 
cst ) praesiatis animi indole, ingenii facilitate, et studio disciplinae. 

Antequam vero hoe desiderium Nostrum impleatur, et os ad os Nobis li- 
ceat loqui vohiscum, sinite ut ab hoc ipso die, quo per sauctam consecrationem 
in Pastorcm vestrum sumus inuncti, animum Nostrum vobis patefaciamus; et 
quam mentem geramus; quo tendant vota, studia, et consiiia Nostra; quid in- 
ter Vos , Deo volente, et auxiliante acturi simus, paucis exponamus. 

Et primum , Vos alloquimur , Venerabiles Fratres, qui honoranduni 
constitute nostrae Ecclesiae Preshylerium , quique in sacrum Episeopi se- 
natum convenientes, ejus Consiliarii et Asscssores a SS. Patribus vocamini. 
Vos estis praecipua ac praeclarissima membra iilius Corjwris , cujus Nos , 
licet immerilo, sumus Caput Si Ecclesiae Senatum conslituitis, quemadmo- 

dum honore et dignilatc caeteros antecellilis , ita haud ambigendum est vos 
sapientia , honestate vilae ac morum suavitale omnibus pracire. Quum No- 
bis comperlum sit omni vos sacrarum disciplinarum eruditione poliere , non 
dubitatnus quin veslra prudenlia, veslris consiliis, ac quavis alia ralione vo- 
bis licebit , Pastorem vestrum in excolenda Domini vinea adjuvabitis , cl 
efliciclis ul Ecclesiaslica disciplina sarta tecta in incessu, in habitu, in omni- 
bus servctur ; ut statis horis Deo laudes digne, altente, ac devote persol- 
vantur; ut cullus publicus vestra soliiciludine omnimode vigeat, ac floreat; 
ut denique vos, qui seniores vocamini , sanos ostendentes sensus, aelatem- 
que senectulis vitam immaculalam, veslris exemplis rccte vivendi normam 
minoribus Presbyleris , reiiquo Clero , omnique Populo praebeatis. Ita 
vere lapides sanctuarii in oroamento Pontificis appeilari poterilis, eritis<|ue 
Nostrum levamen, et gloria Nostra. Nec absimili ratione, Vos , reliquarum 
Ecclesiarum Coilegiatarum Aquilae et Civitatis-Ducalis secundi ordinis spe- 
ctabiles Canonici et Dignitales , solliciti critis , ut nobiscum Dei gioriae 
promovendae et curandae animarum saluti sedulo vacctis ; decori ac nitori 
domus Dei prospiciatis ; aedificandis fidelibus verbo et exemplo non perfun- 
ctoriam operam navetis. Sic profecto fiet ut de vobis glorietur et gaudeat 
Sancta Mater Ecciesia ; et vobis in sanctis operibus usque in finera per- 
severantibus aelernus Remunerator et justus Judex reddet coronam justitiae. 

Sed maximum praesidium Nobis confereudum a Vobis expcctamus, Ve- . 
nerabiles Parochi, aliique Rectores, Curatoresque animarum, qui in vinea Do- 
mini Sabaolh nobiscum ad eumdem finem in iaboris socielaietn vocati eslis. 
Haec est enim, Fratres in Christo venerabiles, vocatio veslra, ut scilicet 
tanquam villici utiles , et boni dispensatores multiformis graliae Dei in 
magnara pastoralis sollicitudinis partem , et in pondus ingens curae anima- 
rum nobiscum adlaborctis ; ut populos ad promissionis terrain lac et met 
• fluentem ducalis; ut denique nullus corum, qui nostrae curae sunt commissi, 
culpa nostra pereat. Vos elegit Dominus ut ealis, et fructum afferatis, et 
fructus vester maneat. Messis equidem in hac Dioecesi muila, sed dicetume: 
operarii autem panel ? Absit. Pascite igitur, qui in vobis est, gregem Dei; pa- 
scite praecipue ministerio verbi, doctrinae lac praebeotes parvulis, cibum gran- 
dioribus, potum omnibus qui esuriunt, et siliunt justitiam. In id omnes conatus 
vcslros conferte, ut exhorlemini omnes in doctrina sana, et eos qui contradi- 
cimt, argualis: in ea namque incidimus tempura, in quibus infauslo ominc ma- 
le feriati quidam homines divina humanaque omnia permiscere nitentes, non. 
unum, aut alterum tanluin ex dogmatibus catholicis obnubilare, sed totam, 
ut ita dicam, fidei morumque doctrinam evertere; singula, quibus homines 
inter se, et Factori suo adstringuntur, vincula dissolvere; atque errorerii pro 
verilate, vitium pro virtute per fas, et nefas simplicium auimis obtrudere 

conantur. Non in pcrsuasibilibus itaquc humanae sapientiae verbis, sed sermone 
simplici ac perspieuo, digne tamen, solideque gregein veslruin coelestis do- 
elrinae pabulo nulrile, ut omnium menles al> ejus verilate illustrentur, 
animique per efficaciain salutarem inflammati, in fide firmentur, et a repenti- 
bus erroribus serventur immunes. Et certe si nos recle fungemur officio 
nostro, et Christi fideles sculo fidei munire, sanctorumque scientia pascere 
curabimus ; putatis ne inferni ministros in Ecclesiam Romanam , quae est 
columns et firmamenlum veritalis, alque in legittimas poteslales turpiler 
insanientes , posse simplicium corda pervertere, et tantas lurbas excilare ? 
Putatis ne humanam Societatem lantis , quibus scalet sceleribus , pos- 
se sordesccre , si nos assidua verbi Dei praedicatione , recta Sacramen- 
forum administratione , atque potissimum irreprehensibilis vitae cxempiis 
ignem , quern semper ardcre in ollari praecepit Domiuus , custodirc , uti 
fas est, atque alere siudebimus? Eja igilur, seme! atque iterurn dicemus, 
eja, Fratrcs charissimi et desideratissimi , verbo et exemplo pascite, qui in 
vobis est, gregein Dei, providentes non coacte, sed spontanee secundum Deum, 
neque turpis lucri gratia, sed voluntarie, sed forma facli gregis ex animo, 
vigilantes in praesidiis vestris, vigilantes in excubiis node super muros Je- 
rusalem , ne oves in diebus nubis et caliginis tenebrae et turbinis disper- 
dantur, et spiritualium morsibus pateant ac dilanientur. Ad Pasloris aeterni 
Domini nostri Jesu Christi exemplum, qui posuil animam suam pro ovibus 
suis, vigilate solliciti pro salute ovium vestrarum; bonos fovete, debiles ro- 
borate, infirmis succurrile, devios in viam Domini revocate; denique id agile, 
ut omnes viam mandatorum divinorum currant, inveniantque gaudium et pa- 
cem spiritus in spem aeternae vitae. 

Super omnia aulem solerlcr curate, omncmque veslram sollicitudinem 
impendite, ut parvulis christianac inslructionis panem frangatis; parvulorum 
namque menles ila sunt comparatae, ut veritatem citius addiscant, et eo longius 
firmiusque retineant, quo minus corruptae existunt. Quare omni studio conlen- 
dite , ut fidei rudimenlis eorura tenellos animos imbuatis ; pro cerlo ha- 
bentes turn demum de Christiana Rcpublica vos optime mcreri, quum cre- 
sccntem generationcm in fide et morum praeceptis quani oplime inslitue- 
ritis : expericnlia namque compertum est, jiacem et tranquillitatem cum ple- 
nissima securitale bonorum tcmporalium et aclernorum ibi dumtaxal flore- 
scere posse , ubi dogmata et praecepta moralia Catholicae Ecclesiae non 
verbo tenus , sed re et opere vigent; quum nullus inficias ire poteril, Ec- 
clesiae leges ita esse comparalas, ut dum populos ad coclestem patriam in- 
formant , eosdem optimos , fidelesque subditos hujus terrcslris societatis efli- 
ciunt. Hac charitate erga parvulos inflammati vere imitatores eritis Redem- 
ptoris nostri, qui advocans ad se parvulos, benedicebat eis , dicens: Smite 

parvulos, et ne prohibueritis eos ad we venire ; lalium ext cnim rerjnum 
coelorutn. Hoc opus ul diligenter ct assidue curetis, maxima diligcntia vi- 
gilabimus; in hoc erimus toti quum primum ad vos veniemus; et si nccessi- 
las poslulabit , nosmelipsi sanctae huic ac salubri exercitationi operant da- 
re satagemus. Sic fiet , ut cum Apostolo , licet longe immerenles , diccre 
possimus , per evangelium filios in Christo genuisse. 

Ut aulem haec, aliaque vestrae vocationis munia probe implere pos- 
sitis , ex toto corde Datorem omnium bonorunt orate , ut divites vos efli- 
ciat in operibus sanclis, scientes quod neque qui plantat est aliquid, neque 
qui rigat, sed qui incremenlum dal, Deus, sine cujus auxilio tantum abest 
ul aliquid boni facere possimus, ut polius non simus nequidem suilicientes 
ex nobismelipsis ad bonum cogitandum. 

llaec omnia , jiro sua parte , dicta volumus etiam vobis , Venerabi- 
les Sacerdotes, qui in sortcm Domini vocali estis: dignitatem vestram ne 
unquam obliviscamiui. Mementote, quotidie in manibus vestris ad remissio- 
nem peccatorum quodammodo incarnari et immolari Filium Dei, qui in san- 
clissimae Virginis utero semcl incarnalus est , et in ara Crucis semel se- 
ipsum oblulit Deo in hosliam placationis : mementote, Vos in altari, obedienle 
Deo voci hominis, quotidie offerre tremendum illud Sacrificium, quod Angcii 
videntes horrescunl , neque libere audent intueri propter emicantem inde 
• splcndorem. Quo igitur vos non oportel esse puriores , tali fruentes sacri- 
fice ? Quo solari radio non splendidiores menus J. Christ! carnem di video- 
tes ? Os quod igni spiritali repletur , linguam quae trcmendo nimis san- 
guine rubescit ? Cogitate idenlidem quali silis honore insignili , quali men- 
sa fruamir.i; ut quoties ad Dei Agnum immolandunt acceditis, quam ma- 
ximo pielalis sensu, omniinoda munditie, summo animi fervore sacros Ec- 
clesiae ritus alque caeremonias observetis : sancta enim sanctc tractanda sunt; 
nihilque est, quod ad pietalem animos magis incendat, quam Sacrosanct! Mis- 
sae Sacrificii gravis et devola celebratio. Vos etiam divina ilia ac prorsus 
singulari auctoritate pollclis dimittendi peccata; vos lux mundi , et sal ter- 
rae passim in Scripturis Sanctis appellamini. Sacros igitur Codices, Sancto- 
rum Palrum et Ecclesiae Doctorum volumina nocturna versale manu, ver- 
sale diurna : labia enim Saccrdotis custodiunt scientiam , et legem requirent 
ex ore ejus; ne ilia Prophetae comminatio vobis aliquando conlingere debeat; 

Quia tu repulisti scientiam , ego repellam te 

Quid vobis dicemus, optimae spei adolescentes, pusillus grex ovilis Chri- 
sti , qui in sorlem Domini vocali , in Clericorum Seminario vitam agitis , 
ul pielatis et scienliae lade pasti , ad minislerium Sacerdotale aliquando pro- 
moveri possitis? Videte vocationem vestram, filioli; et ntagis magisque sa- 
tagite , ut per bona opera , ntorum scilicet innocentiam , et in Scientiis pro- 

feclum, certam banc vocationem facialis. Memenlote, initium sapientiae esse 
timorem Domini; mcmenlole, in animam malevoiam non inlrare sapienliam, ne- 
<|ue habilare in corpora subdito peccalis. Animo firmilcr retineie , vos de- 
licias nostras, magnamque partem nostri futuros omni tempore; vos gaudiura et 
coronam nostram, vos praecipuum spei nostrae columen ac fundamcntum. Vos 
germcn plantationis nostrae erilis; omncs nostros cogitatus super vos conjiciemus; 
maximas nostrae pastoralis sollicitudinis partes vos vindicabitis, ut plantati in 
Domo Domini fructum afferatis in tempore opporluno ; vos eritis nobis sicut 
novellac olivarum in cireuilu mensae; frequens vos invisemus; scrutabimus nos 
diligcnter nc in hortulum dcliciarum nostrarum noxium quid, vel infructuosum, 
vel qualibet ex caussa urendum innascatur, et creseat ; nos saepe vos hortabi- 
mur, aniiuum vobis addemus, praemia rcpendeinus ut studiis bonisque operibus 
scdulo attendatis, cl digni efficiamini qui aliquando iidelium societati quam ma- 
gnam afferatis ulilitalem ac nostrae Dioecesi pracsidio esse possitis. At si banc 
nostram expeclalionem, et labores eorum qui progrcssibus vestris insudabunt, 
spe laeta et uberrimo fructu lurpiler defraudabitis, scialis, nos nunquam com- 
mittendum ut alicui cito maims imponamus; quin imo omnibus nolum fa- 
cimus , sentcntiam, quam Dominus Servator nosier super ficu infructuosa et 
sterili prolulit, in vobis jam lalam esse: Ecclesia enim Chrisli non multis , 
sed bonis Minislris indigct. 

Religiosorum Ordinum Alumni, fratres dileclissimi , quos in Pastorali ' 
officio vcslra Nobis auxilia piurima fore collaturos confidimus , probe nolis 
quam bene de Ecclesia alque adeo de Civili Societate Fuudatores et Majorcs 
nostri merili sint ; quot libros ad fidem propugnandam et bonos mores exco- 
lendos ediderint ; quo studio ad Ecclesiae jura asserenda , ejusque disciplinam 
sartam tectam tuendam animum intcndcrint. Memenlote igilur Praepositorum 
vestrorum, qui vobis loculi sunt verbum Dei; quorum eonvcrsalionem inluen- 
tes , irnitamini fidem. Sludete ut omnem veslram vivendi rationcm ad eorum 
monita atquc exempla componalis, et eorum praeclara vestigia scquamini. Lu- 
ceat lux vestra coram hominibus, ut videant opera veslra bona, ct glorificent 
Patrem vestrum, qui in coelis est. Christianam plebem Nobis creditam ad- 
juvare dignemini turn in juventute ad evangelicain probitatem , moresque c- 
legantcs solide instituendd, turn sacris concionibus evangelizandisque pauperibus 
vacando, turn in Poenilentiae Sacramento rite ministrando, turn denique ora- 
tionibus studendo et honestioris vitae exemplis omnibus praelucendo. 

Sacrae Virgines Deo dicatae, portio illustrior gregis Chrisli, fios ec- 
clcsiastici germints, quae contemptis hujus saeculi vanitatibus, ac obleeta- 
menlis, veluti Coiumbae in foraminibus petrae, quae Christus est , huic uni 
Coclesti Sponso in perpetuum adhaerere constiluistis, et sanctac corpore ac 
spiritu vitam degilis sive in Mouasteriis , sive in Conservatoriis , vos me- 

Iiorem partem elcgislis, quae non auferetur a voljis. Vos estis virgines il- 
lae prudentes, quae iampadibus charitutis oleo repletis eidein Sponso noctu 
venienti obviam ire paralae estis : ideo concupivit vos Rex , dilexil deco- 
rem vestrum , et introduxit vos in cellaria sua. Quum Deus olim promi- 
serit fore at parceret Civitatibus praevaricantibus si decern saltern ani- 
mas fideles in suo sinu contincrent, haud est ambigendam vos esse ani- 
mas illas Deo aceeptabiles , quaruiR intuitu illc misereri non obiiviscilur. 
Vigilate itaque , et ad summum christiauae perfectionis apicern pervenire dc 
die in diem contendite, memores illius effati , quod scilicet in Christiana per- 
fection non progredi est regredi. Vota , quae solemniter vovistis, Deo 
rcddite : regulae quas professae estis, sint arma militiae vestrae; sit charitas 
vestrum inexpugnabiie scutum, sit Tides galea salulis. A vanis colloquiis abhor- 
rentcs , in id incumbite ul Deo, non hominibus placcatis. Orate sine iuter- 
missione, ut Deus noster a regalibus scdibus rnittal super nos assistricem Sa- 
pientiam, quae nobiscum sit, ac nobiscum iaboret, ut sarcinam pastor alls 
officii tnecttm ferre dignelur Qui nobiscum si non portat succumbimus , 
si nobiscum portat accumbimus ( Aug. L. De Virg. C. 51 ). 

Vos vero , qui Provinciae ac Civitati procurandae regendaeque ope- 
ram datis, quique justitiam agitis, crudimini. Vos Dei Providentiae dispcu- 
satores simul et Jusliliae Custodes estis : in vias jusliliae ambulate , et 
augebit Deus increment frugum Juslitiae vestrae. Servile Domino et Regno 
ejus ; apprehendile disciplinam , nc quando irascatur Dominus , et pereatis 
de via justa. Memcntote, quantum quisque vestrum amplitudine *et auctoritate 
caeteris omnibus anteceilil , tantum Religionis studio , pictate, animi mode- 
slia ac comitate ilium praestare debere. Quaecumque justa , quaecumque san- 
cta, quaecumque amabilia, quaecumque bonae famae, hacc agile, baec cogitate, 
et Deus Pacis eril vobiscum. 

Armorum Duces, militesque omncs, qui ordini et publicae tranquilli- 
tati scrvandae cnixis viribus intenditis, animo rcponile , frustra vigilare qui 
Civitatem custodiunt , nisi Dominus illam custodieril ; vanum esse vobis an- 
te lucem surgere, nisi surgalis postquam sederitis in conHdentia Domini. Deus, 
qui Dominus exerciluum est , ipse solus dat Ducibus arma , victoriarn, et 
trophaea ; ubi Israel erat cum Deo , vincebat ; Deo offeuso , descendcbat 
victus, confractus, et confusus. Fideles igitur Sacramento Regi et Deo a vo- 
bis dato , custodite castra , scrvate praesidia , pracliamini praelia ; sed tan- 
tum ul timeatur Deus , honoriticelur Rex, refloreat pax , vigeatque rcligio- 
nis spirilus : tunc unus ex vobis persequetur mille , inclylus Rex noster gau- 
debit in armis suis , et Dominus Deus Sabaoth gloriabitur in vobis. 

Civiiatis Optimntes , qui alios praecellitis sanguine , divitiis , honore , 
scienliis, vos baud latet, vestros mores omnemque vivendi rationem esse nor- 


Digitized by Google 



. — 10 — 

mam , ad quam omnis populus suas actiones componil ; qualis enim est Re- 
ctor civilatis, tales sunt inhabitantes in ea: quae in vobis admirantur faciunt, 
quae factlts imitantur. Per salutem igitur vest ram vos oblestamur, ut corde et 
opere in fide maneatis, quam a majoribus didicistis. Sani in fide, in dileclione, 
in palientia, Jesum Christum induli, vobis dictum arbitramini illud Prophetae: 
f range esurienli pattern luum, et egenos vagosque indue in domum luam ; 
cum videris nudum, operi eum, et camem tuam ne despexeris. ( Isai. C. 
58. v. 7.) Rcligio enim munda et immaculata apud Dcum el Patrem haec est, 
visitare pupillos et viduas in tribulatione eorum, et immaculatum sc custo- 
dire ab hoc saecuio. Mementote, neque sapientem gloriari debere in sapien- 
tia sua , neque fortem in fortiludine sua , neque divitem in diviliis suis ; 
sed in hoc gloriari debere eum qui gloriatur , scire et nosse Dominum. Na- 
di venimus in mundum , nudi inde egrediemur , non ab opibus , sed vir- 
tute dumtavat sequuli. 

Quid (dura:’ omnes vos compellamus, charissimos filios nostros, quotquot 
cstis cujus(|ue gradus, condilionis, aetalis, sexus, qui nostram incolitis Dioc- 
ccsim. Timete Dominum, quoniam non est inopia timentibus aim. « Subject! 
» estole (verbis Apostolorum Principisvos alloquimur) omnihumanae crealurae 
» propter Deum: sive Regi quasi praeceilcnti, sive Ducibus, tamquam ab eo 
» missis ad vindictam malefactorum, laudern vero bonorum; quia sic est volun- 
» las Dei, ut benefacientes obmutescere facialis impudentium hominum igno- 
» ranliam. Quasi liberi, non quasi velamen habentes malitiae libcrlatem, sed 
» sicut servi Dei. Omnes honorale* fraternitatem diligite; DEUM timete; Regem 
» honorificate ( I. Petr. C. 2. v. 15. seq. ) ». Animo firmiter et alte re- 
ponite insignia haec Jeremiae verba: « Nolite audire somniatores, qui di- 
cunt vobis : non s ervietis Regi ; quia mendacium prophelanl vobis , 
ut longe vos faciant de terra vestra, et ejiciant vos, et pereatis (Jc- 
rem. C. 27. v. 9. ) ». Reddite quae sunt Caesaris , Caesari ; et quae 
sunt Dei, Deo. Omnis ira et indignatio, omnis immunditia et avarilia nec 
nominetur in vobis, sicut decet sanctos. Estote invicem misericordes , sup- 
portantes invicem in charitale. Viri, diligite uxores vestras, et nolite amari 
esse ad illas. Filii, obedite parenlibus per omnia. Patres nolite ad iracun- 
diam provocare filios vestros , sed educate illos in disciplina et correplione 
Domini. Servi obedite dominis carnalibus. Domini, quod justum est , servis 
praeslale, scientes quod et vos Dominum habelis in coelo. Omnes denique 
vigilate in orationibus, petitionesque vestrao cum gratiarum action e innote- 
scant apud Deum. 

Plura habentes vobis dicerc, nolumus nunc per chartam et atramentum; 
speramus enim hrevi futuros ad vos , et os ad os loqui opportune, importune, 
in omni palientia et doctrine. Nunc dumtaxal singulos vestros bortamur, atque 

obsccramus in Domino, ut memores verborum Apostoli , oretis pro omnibus 
hominibus, maximeproiis qui in sublimitate sunt. Ferventissimas igitor pre- 
ccs Miser icordiarum Palri , el Deo tolius consolalionis offerte pro S. Roma- 
nae Ecclesiae Calholicae exaltatione; et sollicite a Domino impelrale ut per 
mcrita Unigenili Filii sui Domini Noslri Jesu Chrisli, Ejusque Sanctissimae 
Genilricis Immaculatae Virginis Mariae, ac S. Maximi, S. Equilii, S. Pe- 
Iri Caeleslini , el S. Bcmardini qui islius Civitalis sunt Patroni el Ad- 
vocati , uberrimis suae bonitatis donis, et caelesjium luminum copia in dies 
cumulet Summum et Immortalem Ecclesiae Hierarcham el Chrisli in terris 
Yicarium SS. D. N. PIUM PAPAM IX ( cui Dominos ipse in Petri per- 
sona claves tradidit Regni caelorum, eumque Ecclesiae suae Caput, honoris 
et jurisdictionis primatu refulgens, constituit ), ut Ei in omnibus dexter ad- 
sil, det illi virtutem contra omnes Ecclesiae hostes, Eumque chrislianae rei al- 
tius extollendae nalum sospitet semper , diuque incolumen servel. Pari solli- 
citudine eadem vota offerle pro augustissimo Rege nostro Ffrdinando II, ut 
fclicitati suorum populorum diu noctuque intcnlus, serius, valens et vegetus, 
domi forisque florcns , alque omni cumulatus prosperitate , nobiscum vi- 
vat , ejusque consilia Dominus Rex Regum ad majorem suam' semper di- 
rigat gloriam, totiusque Regni felicitatem. Orate pro Principe Regii Throni 
hacredc, pro Regina nostra Maria Theresia, pro tota denique Regia fami- 
lia , ut videant bona cunctis diebus vitae suae, el gratiam ac gloriam con- 
sequantur a Domino. Orate pro Eminentissimo et Rmo D. Cardinali Antonio 
Caggiano de Azeyedo, qui pro ea, qua praeditus est summa animi benigni- 
latc, nos hodie in Episcopum inunxit, ut cuncta ei prospere eveniant, habeat- 
que partem in retributione Sanctorum. Postremo sine intermissione etiam me- 
moriam Noslri facito in oralionibus Yestris , obsecrantes Eumdem clemen- 
tissimum bonorum omnium largitorem Deum , ut per praedicta merita No- 
bis, licet indigno Pastori vestro det spiritum sapienliae el inlelleclus , spirilum 
consilii et fortiuidinis, quo ministerium Nostrum implere, et bonum certamen 
ccrtare , ac commissi Nobis gregis saiuli prospicere omnimodc Valeamus. 

In qua spe confisi, precamur et Nos caelestem Regem ut Pax ejus, quae 
exsuperat omnem sensum, custodiat corda vestra et intelligentias vestras in 
Christo Jesu Domino Nostro, ac Pastoralem Benediciionem peramanter vobis 
impertimur. 

Dabamus Romae extra Portam Salariam hac ipsa die Consecrationis 
Nostrae tertio Idus Martii Anno Rep. Sal. MDCCCL1II. 


F.26476 

